Diari Oficial de la Generalitat Valenciana


Sumari del DOGV 4772, del 10-06-2004 (2004/5517)

ORDE de 4 de maig de 2004, de la Conselleria de Cultura, Educació i Esport, per la qual s'acorda l'extinció de l'autorització per cessament d'activitats docents del centre docent privat Fergo, de València.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4772

Data del DOGV
:   10-06-2004

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2004/5517


Data del document
:   04-05-2004

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * València
    * centre d'ensenyament
    * ensenyament privat
    * cessament d'activitat

ORDE de 4 de maig de 2004, de la Conselleria de Cultura, Educació i Esport, per la qual s'acorda l'extinció de l'autorització per cessament d'activitats docents del centre docent privat Fergo, de València. [2004/E5517]
  
L'expedient en el qual es proposa l'extinció de l'autorització per cessament d'activitats del centre docent privat Fergo, de València, va ser iniciat d'ofici per la Direcció General de Centres Docents.
  
L'expedient ha sigut tramitat per la Direcció Territorial de Cultura, Educació i Esport de València, s'ha unit la documentació exigida i hi consta l'informe corresponent de la Inspecció Educativa.
  
Segons l'informe de la Inspecció Educativa el centre ha deixat d'impartir els ensenyaments de Preescolar (Jardí d'Infància i Pàrvuls) i Primària, per als quals estava autoritzat per les Ordes Ministerials de 31 de maig de 1974 (BOE de 25.07.1974), i de 6 de maig de 1992 (DOGV de 24.06.1992).
  
S'ha concedit a l'interessat un termini d'audiència en compliment de l'article 16.1 del Reial Decret 332/1992.
  
El cessament d'activitats docents del centre no comporta cap greu perjuí per a l'interés públic.
  
Vists la Llei Orgànica 1/1990, de 3 d'octubre, d'Ordenació General del Sistema Educatiu, la Llei Orgànica 10/2002, de 23 de desembre, de Qualitat de l'Educació (BOE de 24.12.2002), i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyaments de règim general no universitàries.
  
Fent ús de les atribucions conferides per l'article 35 de la Llei 5/1983, de 30 de desembre, de la Generalitat Valenciana, de Govern Valencià,
  
ORDENE
  
Únic
  
L'extinció, conformement als informes emesos, de l'autorització per cessament d'activitats docents del centre docent privat que més avall s'indica.
  
Denominació especifica del centre: Fergo.
  
Domicili: carrer de Monistrol, 14-15.
  
Localitat: València.
  
Província: València.
  
Titular: Colegio Fergo, SL.
  
Codi: 51229930.
  
Ensenyaments autoritzats: Educació Preescolar (Jardí d'Infància i Pàrvuls) i Educació Primària.
  
Ensenyaments per als que s'extingix l'autorització: Educació Preescolar (Jardí d'Infància i Pàrvuls) i Educació Primària
  
Disposició addicional
  
La dita extinció donarà lloc a la corresponent inscripció de baixa en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar-hi directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Esport, en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 4 de maig de 2004
  
El conseller de Cultura, Educació i Esport,
  
ESTEBAN GONZÁLEZ PONS